ద్రవ్యోల్బణ తగ్గుదల వడ్డీరేట్లకు కీలకం
-ఆర్థిక మంత్రి అరుణజైట్లీ
న్యూఢిల్లీ, సెప్టెంబరు 16: ద్రవ్యోల్బణం తగ్గుదలను దృష్టిలో ఉంచు కుని రిజర్వు బ్యాంకు వడ్డీరేట్లపై నిర్ణయం తీసుకోగలదని ఆర్ధిక మంత్రి అరుణ్‌జైట్లీ అభిప్రాయపడ్డారు. రిటైల్‌ద్రవ్యోల్బణం తగ్గు దలను పరిగణనలోనికి తీసుకుని వడ్డీరేట్లపై నిర్ణయం ప్రకటిం చాలని అన్నారు., ఆర్‌బిఐ ద్రవ్యవిధాన సమీక్ష వచ్చేనెల 4వ తేదీ జరుగుతుంది. వచ్చే సమీక్ష నాటికి మానిటరీపాలసీ కమిటీ కూడా ఏర్పాటవుతుందని సమిష్టింగా అన్ని అంశాలను పరిగణనలోనికి తీసుకుని వడ్డీరేట్లను నిర్ణయించే అవకాశం ఉందన్నారు ఆర్‌బిఐ ఒక బాధ్యతగల సంస్థ అని బ్యాంకు ఇచ్చే నిర్ణయంపై ఆధారపడి ఉంటుందని, ఆ నిర్ణయాన్ని ప్రభుత్వం విశ్వసిస్తుందని అన్నారు. గత మానిటరీపాలసీ సమీక్షలో ఆర్‌బిఐ వడ్డీరేట్లను యధాతధంగా కొనసాగించింది. ద్రవ్యోల్బణం ఐదుశాతం లక్ష్యంతో ఉన్నందున మరింతగా పెరిగే అవకాశం ఉందని అంచనావేసిన ఆర్‌బిఐ వడ్డీ రేట్ల జోలికి వెళ్లలేదు. ఆగస్టునెలలో మాత్రం రిటైల్‌ద్రవ్యోల్బణం ఐదునెలల కనిష్టస్థాయికి 5.05శాతంగా నమోదయింది. ఫ్యాక్టరీ రంగ ఉత్పత్తి 2.4శాతం నమోదుకావడం కూడా కొంత వడ్డీ రేట్లను తగ్గించేందుకు ఆస్కారం ఉందన్న అభిప్రాయం వ్యక్తం అయింది. వచ్చేనెల 4వ తేదీ రిజర్వుబ్యాంకు కొత్త గవర్నర్‌ ఉర్జిత్‌ పటేల్‌ తన మొట్టమొదటి ద్రవ్యవిధాన సమీక్షలోనే ఈ కీలక రేట్లపైనిర్ణయం ప్రకటించాల్సిఉంది.
ప్రభుత్వం జూలైలో నాలుగు శాతం ద్రవ్యోల్బణ లక్ష్యం ప్రకటించింది. వచ్చే ఐదేళ్లపాటు ఇదే కొనసాగించేలా ఆర్‌బిఐతో కలిసి పనిచేస్తామని మానిటరీపాలసీ కమిటీ తీసుకునే నిర్ణయాలను ముందుకు కొనసాగిస్తామని ప్రక టించారు. రెండుశాతం అటూ ఇటూగా తన లక్ష్యంగా ఉన్నట్లు ఆర్‌బిఐ ప్రకటించింది. గరిష్టస్థాయిలో 2021వరకూ ఆరుశాతంగా ద్రవ్యోల్బణ లక్ష్యం ఉన్నట్లు తెలిపింది. మానిటరీపాలసీ కమిటీ వడ్డీరేట్లను నిర్ణయిస్తుంది. ఈ కమిటీలో నిర్ణయాలను సెంట్రల్‌ బ్యాంక్‌ గవర్నర్‌ ఓటుతో అవసరమైతే నిర్ణయం ప్రకటిస్తారు. మొత్తంఎంపిసిలో ఆరుగురు సభ్యులుంటారు. వీరిలో ముగ్గురు ఆర్‌బిఐ నుంచి వస్తుండగా మరోముగ్గురు బయటి వ్యక్తుల ఉం టారు. ఆర్‌బిఐ గవర్నర్‌ ఎక్స్‌అఫీషియోఛైర్మన్‌గా వ్యవహఱిస్తారు. డిప్యూటి గవర్నర్‌, ఎగ్జిక్యూటివ్‌ డైరెక్టర్లు సభ్యులుగా ఉంటారు. ఇతర ముగ్గురు సభ్యులను కేంద్ర ప్రభుత్వం నియమిస్తుంది. ఇందుకు ఏర్పాటైన అన్వేషణ ఎంపిక కమిటీ సిఫారసుల ఆధా రంగా ఈ నియామకం జరుగుతుంది. కేబినెట్‌ సెక్రటరీ అధ్యక్ష తన ఈ ఎస్‌ఎస్‌ కమిటీ పనిచేస్తుంది. అయితే ఎంపిసికి తన నామినీల పేర్లను ప్రభుత్వం ఇంకా ప్రకటించలేదు. ఉక్కు మౌలికవనరుల రంగాల్లోనే రానిబాకీలు ఎక్కువ ప్రభుత్వరంగ బ్యాంకుల్లోని సమస్యాత్మక ఆస్తుల సమస్యను పరిష్కరించేందుకు ప్రమోటర్లను గుర్తించడమే సంక్లిష్టంగా ఉందని ఆర్థిక మంత్రి అరుణ్‌జైట్లీ పేర్కొన్నారు.
శుక్రవారం బ్యాంకర్లతో నిర్వహించిన సమీక్షా సమావేశం అనంతరం ఆయన మాట్లా డుతూ సమస్యాత్మక ఆస్తులపరిరక్షణకుగాను భారీ ఎత్తున కార్యా చరణ అవలంభించాల్సిన అవసరం ఉందని, అవసరమైతే యా జ మాన్యమార్పిడి కూడా జర గాల్సి ఉందని అ న్నారు. ప్రభుత్వ రంగ బ్యాంకులకు సమ స్యాత్మక ఆస్తులే గుదిబండగా మారిన సంగతి తెలిసిందే. ఈ కంపెనీలకు ప్రమోటర్లను గుర్తించడమే భారంగా ఉందని జైట్లీ వెల్లడించారు. ఉక్కు, మౌలికవనరుల రం గాలకు చెందిన రుణపరపతి ఎక్కువగా ఎన్‌పిఎలవాటాలో ఉందని, ప్రభుత్వరంగబ్యాంకులు ఎక్కువగాఎన్‌పిఎలభారంమోయాల్సి వస్తోం దని జైట్లీ అన్నారు. కొన్ని ఉక్కుకంపెనీలు రుణా లనుచెల్లిస్తున్నాయని, మరికొన్నికంపెనీలు వడ్డీలు చెల్లి స్తుండ గా మ రికొన్ని కం పెనీలు పాక్షికం గా వడ్డీమొత్తాలను చెల్లిస్తు న్నాయన్నారు. అలాగే రోజుమొత్తం నడి చిన ఈ బ్యాంకర్ల సమావేశం ప్రభుత్వరంగ బ్యాంకుల్లో సైబర్‌ సెక్యూరిటీ వ్యవస్థను మరింత మెరుగుపరచాలని నిర్ణయించారు.